ஹரிஷ் வாஸ்வானி 1940 நவம்பரில் பலுசிஸ்தானின் மலைப்பிரதேசத்தில் (இப்போது பாகிஸ்தானில் ) லோர் இலாயியில் வாஸ்வானி குடும்பத்தில் பிறந்தார். இவரது குடும்பம், இவரது நான்கு உடன்பிறப்புகளுடன், 1947 இல் இந்தியப் பிரிவினைக்குப் பிறகு இந்தியாவுக்குச் சென்றது. அங்கு, இவர்கள் அகதிகளாக கடல் வழியாக சவுராஷ்டிரா மாநிலத்தை (இப்போது குஜராத்தின் ஒரு பகுதி) அடைந்தனர். இவர்கள் ஏராளமான இன்னல்களை எதிர்கொண்டனர். மேலும், இவர்கள் அகதி முகாம்களில் வாழ வேண்டியிருந்தது. சவுராஷ்டிராவில் உள்ள பன்ட்வாவில் தற்காலிகமாக குடியேறும் வரை குடும்பம் ஒரு ஊரிலிருந்து இன்னொரு ஊருக்குச் சென்றதால் இவரது பள்ளிக் கல்வி அடிக்கடி தடைபட்டது. 

வாஸ்வானி ஆங்கிலம், அரசியல் அறிவியல் மற்றும் இந்தி ஆகிய மூன்று பிரிவுகளில் முதுகலை பட்டங்களைப் பெற்றார்; ஒவ்வொன்றும் அலிகார் முஸ்லீம் பல்கலைக்கழகத்தில் தொலைதூரக் கல்வி முறையில், மாணவராக சேர்ந்து படித்து பெற்ற பட்டங்களாகும். படிக்கும் போதும், பழைய தில்லியின் தரியகஞ்ச் பகுதியில் உறவினருடன் வசிக்கும் போதும், தன்னைத் தக்க வைத்துக் கொள்ள, இளங்கலை மாணவர்களுக்கு ஆசிரியராகப் பணியாற்றினார். 

தனது இருபதுகளின் நடுப்பகுதியில், வாஸ்வானி, கச்சின் ஆதிபூருக்குச் சென்று, டோலானி கலை மற்றும் அறிவியல் கல்லூரியில் விரிவுரையாளராக சேர்ந்தார். இதையடுத்து, இவர் அரசியல் அறிவியல் துறைத் தலைவர் பதவிக்கு உயர்த்தப்பட்டார். இவர் ஓய்வு பெறும் வரை ஆங்கில இலக்கியங்களையும் கற்பித்தார். 
படைப்புகள்
இளமைப்பருவம்
தனிப்பட்ட வாழ்க்கை
இலக்கியப் பணி